CELEX: 32019R0828
Language: bg
Date: 2019-03-14 00:00:00
Title: Делегиран регламент (ЕС) 2019/828 на Комисията от 14 март 2019 година за изменение на Делегиран регламент (ЕС) 2016/127 по отношение на изискванията за витамин D в храните за кърмачета и изискванията за ерукова киселина в храните за кърмачета и преходните храни (Текст от значение за ЕИП.)

23.5.2019   
               
               
                  BG
               
               
                  Официален вестник на Европейския съюз
               
               
                  L 137/12
               
            
         ДЕЛЕГИРАН РЕГЛАМЕНТ (ЕС) 2019/828 НА КОМИСИЯТА
         от 14 март 2019 година
         за изменение на Делегиран регламент (ЕС) 2016/127 по отношение на изискванията за витамин D в храните за кърмачета и изискванията за ерукова киселина в храните за кърмачета и преходните храни
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 609/2013 на Европейския парламент и на Съвета от 12 юни 2013 г. относно храните, предназначени за кърмачета и малки деца, храните за специални медицински цели и заместителите на целодневния хранителен прием за регулиране на телесното тегло и за отмяна на Директива 92/52/ЕИО на Съвета, директиви 96/8/ЕО, 1999/21/ЕО, 2006/125/ЕО и 2006/141/ЕО на Комисията, Директива 2009/39/ЕО на Европейския парламент и на Съвета и регламенти (ЕО) № 41/2009 и (ЕО) № 953/2009 на Комисията (1), и по-специално член 11, параграф 2 от него,
         като има предвид, че:
         
                     (1)
                  
                  
                     С Делегиран регламент (ЕС) 2016/127 на Комисията (2) се определят, наред с другото, правилата за състава и етикетирането на храните за кърмачета и преходните храни.
                  
               
                     (2)
                  
                  
                     Делегиран регламент (ЕС) 2016/127 изрично предвижда храните за кърмачета да съдържат витамин D в количества между 2 и 3 μg/100 kcal.
                  
               
                     (3)
                  
                  
                     Бяха изразени опасения, че консумацията на големи количества храни за кърмачета, съдържащи 3 μg/100 kcal витамин D, съчетана с допълнително приемане на витамин D чрез добавяне, може да доведе до това някои кърмачета да консумират витамин D в количества, които биха могли да представляват риск за безопасността. За да гарантира най-високата степен на защита на кърмачетата, Комисията поиска от Европейския орган за безопасност на храните (наричан по-долу „Органът“) да оцени безопасността на консумацията от кърмачета на храни за кърмачета, съдържащи 3 μg/100 kcal витамин D.
                  
               
                     (4)
                  
                  
                     В своето научно становище от 28 юни 2018 г. относно осъвременяването на допустимото максимално количество за прием на витамин D за кърмачета (3) Органът стигна до заключението, че употребата на храни за кърмачета, съдържащи 3 μg/100 kcal витамин D, може да доведе до това някои кърмачета на възраст до 4 месеца да консумират количества витамин D, които са над допустимото максимално количество за прием само от храните за кърмачета.
                  
               
                     (5)
                  
                  
                     Освен това в същото становище се заключава, че употребата на максимално съдържание на витамин D в количества от 2,5 μg/100 kcal в храните за кърмачета не води до прием на витамин D над допустимото максимално количество за прием само от храните за кърмачета. Въз основа на посоченото становище и в съответствие с член 6 и член 9, параграфи 1—4 от Регламент (ЕС) № 609/2013 максималното съдържание на витамин D, разрешено съгласно Делегиран регламент (ЕС) 2016/127 за храните за кърмачета, следва да бъде понижено до 2,5 μg/100 kcal.
                  
               
                     (6)
                  
                  
                     Максимално допустимите количества на ерукова киселина в храните за кърмачета и преходните храни са установени в Делегиран регламент (ЕС) 2016/127.
                  
               
                     (7)
                  
                  
                     Органът прие научно становище относно наличието на ерукова киселина в храните и фуражите (4). В него той стигна до заключението, че нивото в 95-ия процентил на експозицията чрез храната е най-високо при кърмачетата и другите деца, което може да говори за риск за млади хора с висока степен на изложеност на ерукова киселина.
                  
               
                     (8)
                  
                  
                     Като се вземат предвид заключенията в становището, е целесъобразно да се понижат максимално допустимите количества на ерукова киселина в храните за кърмачета и преходните храни.
                  
               
                     (9)
                  
                  
                     Поради това приложения I и II към Делегиран регламент (ЕС) 2016/127 следва да бъдат съответно изменени,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложения I и II към Делегиран регламент (ЕС) 2016/127 се изменят в съответствие с приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 14 март 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 181, 29.6.2013 г., стр. 35.
         
            (2)  Делегиран регламент (ЕС) 2016/127 на Комисията от 25 септември 2015 г. за допълване на Регламент (ЕС) № 609/2013 на Европейския парламент и на Съвета по отношение на специфичните изисквания за състава и предоставянето на информация за храните за кърмачета и преходните храни и по отношение на изискванията за информация, свързана с храненето на кърмачета и малки деца (ОВ L 25, 2.2.2016 г., стр. 1).
         
            (3)  EFSA Journal (Бюлетин на ЕОБХ), 2018; 16(8):5365, 118 стр.
         
            (4)  Бюлетин на ЕОБХ (EFSA Journal) 2016;14(11):4593, 173 стр.
      
      
         
            ПРИЛОЖЕНИЕ
            Приложения I и II към Делегиран регламент (ЕС) 2016/127 се изменят, както следва:
            
                        1)
                     
                     
                        Приложение I се изменя, както следва:
                        
                                    а)
                                 
                                 
                                    в точка 11 вписването за витамин D се заменя със следното:
                                    
                                                 
                                             
                                             
                                                На 100 kJ
                                             
                                             
                                                На 100 kcal
                                             
                                          
                                                Минимум
                                             
                                             
                                                Максимум
                                             
                                             
                                                Минимум
                                             
                                             
                                                Максимум
                                             
                                          
                                                „Витамин D (μg)
                                             
                                             
                                                0,48
                                             
                                             
                                                0,6
                                             
                                             
                                                2
                                             
                                             
                                                2,5“
                                             
                                          
                              
                                    б)
                                 
                                 
                                    точка 5.3 се заменя със следното:
                                    
                                                „5.3.
                                             
                                             
                                                Съдържанието на ерукова киселина не трябва да превишава 0,4 % от общото съдържание на мазнини.“
                                             
                                          
                              
                  
                        2)
                     
                     
                        В приложение II точка 4.3 се заменя със следното:
                        
                                    „4.3.
                                 
                                 
                                    Съдържанието на ерукова киселина не трябва да превишава 0,4 % от общото съдържание на мазнини.“